
BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra propunerii legislative privind obligativitatea şi prioritizarea finanţării de fonduri europene a proiectelor şi obiectivelor de investiţii eligibile, trimisă cu adresa nr. Plx.149/2016  din 11 aprilie 2016 Comisiei pentru buget, finanţe şi bănci şi Comisiei pentru administrație publică şi amenajarea teritoriului, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Leonardo BADEA
	VICEPREŞEDINTE,

Ion CĂLIN

RAPORT COMUN
asupra propunerii legislative privind obligativitatea şi prioritizarea 
finanţării de fonduri europene a proiectelor şi obiectivelor
 de investiţii eligibile
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci şi Comisia pentru administraţie publică şi amenajarea teritoriului au fost sesizate spre dezbatere în fond  cu propunerea legislativă privind obligativitatea şi prioritizarea finanţării de fonduri europene a proiectelor şi obiectivelor de investiţii eligibile.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 4 aprilie 2016.

La întocmirea raportului s-a avut în vedere avizul negativ al Comisiei pentru afaceri europene şi avizul favorabil al Consiliului Legislativ precum şi punctul de vedere negativ al Guvernului.
Propunerea legislativă supusă dezbaterii are ca obiect de reglementare stabilirea cadrului general în materia obligativităţii şi prioritizării accesării fondurilor europene şi finanţării din fonduri europene şi naţionale a proiectelor şi obiectivelor de investiţii eligibile.

În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru administraţie publică şi amenajarea teritoriului şi-au desfăşurat lucrările în şedinţe separate.

Membrii Comisiei pentru administraţie publică şi amenajarea teritoriului au examinat proiectul de lege în şedinţa din 4 octombrie 2016, iar cei ai Comisiei pentru buget, finanţe şi bănci în ziua de 21 martie 2017.  
La lucrările Comisiei pentru administraţie publică şi amenajarea teritoriului au fost prezenţi 17 deputaţi, din totalul de 20 membri ai Comisiei, iar la cele ale Comisiei pentru buget, finanţe şi bănci şi-au înregistrat prezenţa 23 deputaţi din totalul de 25 de membri.
La dezbaterile Comisiei pentru administrație publică şi amenajarea teritoriului a participat, în calitate de invitaţi, în conformitate cu prevederile art. 55 din Regulamentul Camerei Deputaților, republicat, din partea Ministerului Fondurilor Europene, domnul Dan Barna – secretar de stat şi domnul Ionuţ Micu – director general.

La lucrările şedinţei Comisiei pentru buget, finanţe şi bănci au participat, în calitate de invitaţi,  din partea Ministerului Fondurilor Europene, domnul Laurenţiu Neculaescu – secretar de stat şi din partea Ministerului Finanțelor Publice domnul Cătălin Olteanu – secretar de stat.

În urma examinării propunerii legislative privind obligativitatea şi prioritizarea finanţării de fonduri europene a proiectelor şi obiectivelor de investiţii eligibile şi a opiniilor exprimate, deputaţii celor două Comisii au hotărât, cu majoritate de voturi, să supună plenului Camerei Deputaţilor respingerea acestuia deoarece se încalcă principiul autonomiei locale şi cel al adiţionalităţii.
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,
Leonardo BADEA
	VICEPREŞEDINTE,
Ion CĂLIN

	SECRETAR,
Marilen – Gabriel PIRTEA
	SECRETAR,

Simona BUCURA-OPRESCU


Şefi serviciu

Giorgiana Ene
Sofia Chelaru
Consilieri parlamentari
Vasilica Popa
Elena Hrincescu
